CELEX: 32006D0102
Language: lt
Date: 1139270400000
Title: 2006/102/EB: 2006 m. vasario 7 d.  Komisijos sprendimas, dėl Bendrijos finansinio įnašo, skirto augalams ir augaliniams produktams žalingų organizmų kontrolės programai Prancūzijos užjūrio departamentuose 2006 m.  (pranešta dokumentu Nr. C(2006) 250)

16.2.2006   
            
            
               LT
            
            
               Europos Sąjungos oficialusis leidinys
            
            
               L 46/47
            
         
      KOMISIJOS SPRENDIMAS
   
   2006 m. vasario 7 d.
   dėl Bendrijos finansinio įnašo, skirto augalams ir augaliniams produktams žalingų organizmų kontrolės programai Prancūzijos užjūrio departamentuose 2006 m.
   (pranešta dokumentu Nr. C(2006) 250)
   (autentiškas tik tekstas prancūzų kalba)
   (2006/102/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams, iš dalies pakeičiantį Direktyvą 72/462/EEB bei panaikinantį Reglamentus (EEB) Nr. 525/77 ir (EEB) Nr. 3763/91 (Poseidom) (1), ypač į jo 20 straipsnio 3 dalį,
   atsižvelgdama į Prancūzijos pateiktą augalams arba augaliniams produktams žalingų organizmų kontrolės programą Prancūzijos užjūrio departamentuose,
   kadangi:
   
               (1)
            
            
               1993 m. rugsėjo 30 d. Komisijos sprendime 93/522/EEB dėl augalams arba augaliniams produktams žalingų organizmų kontrolės programos Prancūzijos užjūrio departamentuose, Azorų salose ir Madeiroje priemonių, atitinkančių Bendrijos finansavimo reikalavimus, nustatymo (2), yra numatytos priemonės, atitinkančios Bendrijos finansavimo reikalavimus pagal augalams arba augaliniams produktams žalingų organizmų kontrolės programas Prancūzijos užjūrio departamentuose, Azorų salose ir Madeiroje.
            
         
               (2)
            
            
               Konkrečios auginimo sąlygos Prancūzijos užjūrio departamentuose reikalauja ypatingo dėmesio, ir tuose regionuose būtina priimti arba sustiprinti su augalininkyste susijusias, ypač taikytinas augalų sveikatos priemones. Taikytinos arba stiprintinos augalų sveikatos priemonės yra ypač brangios.
            
         
               (3)
            
            
               Kompetentingos Prancūzijos institucijos pateikė Komisijai priemonių programą; šioje programoje yra nustatyti tikslai, kuriuos reikia įgyvendinti, operacijos, kurias reikia atlikti, jų trukmė ir išlaidos atsižvelgiant į galimą Bendrijos finansinį įnašą.
            
         
               (4)
            
            
               Pagal Reglamento (EB) Nr. 1452/2001 20 straipsnio 4 dalį Bendrijos finansinis įnašas gali padengti ne daugiau kaip 60 % finansavimo reikalavimus atitinkančių išlaidų, išskyrus bananų apsaugos priemones.
            
         
               (5)
            
            
               Pagal Tarybos reglamento (EB) Nr. 1258/1999 (3) 3 straipsnio 2 dalį veterinarijos ir augalų sveikatos priemonės, taikomos pagal Bendrijos taisykles, yra finansuojamos Europos žemės ūkio orientavimo ir garantijų fondo Garantijų skyriaus lėšomis. Finansinė šių priemonių kontrolė vykdoma pagal pirmiau minėto reglamento 8 ir 9 straipsnius.
            
         
               (6)
            
            
               Prancūzijos pateikta speciali informacija padėjo Augalų sveikatos nuolatiniam komitetui teisingai ir išsamiai išanalizuoti susidariusią padėtį.
            
         
               (7)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šiuo sprendimu patvirtinamas Bendrijos finansinis įnašas oficialiai augalams ir augaliniams produktams žalingų organizmų kontrolės programai Prancūzijos užjūrio departamentuose 2006 m.
   2 straipsnis
   Bendrijos finansinis įnašas programai 2006 m. sudarys 60 % išlaidų reikalavimus atitinkančioms priemonėms, kaip nustatyta Sprendime 93/522/EEB, neviršijant 249 600 EUR sumos (be PVM).
   Programa, jos išlaidų planas ir jų finansavimas yra pateikti šio sprendimo I priede.
   Išlaidų klasifikacija pateikta šio sprendimo II priede.
   3 straipsnis
   100 000 EUR avansas išmokamas per 60 dienų nuo Prancūzijos mokėjimo prašymo gavimo.
   4 straipsnis
   1.   Šio projekto reikalavimus atitinkančios išlaidos padengiamos nuo 2006 m. sausio 1 d. Iki 2006 m. gruodžio 31 dienos.
   2.   Išimtiniais atvejais šis laikotarpis, dar nebaigus atlikti užduočių, gali būti pratęstas tik gavus tiesioginį raštišką Stebėsenos komiteto sutikimą, kaip nurodoma III priedo I.I punkte.
   5 straipsnis
   Bendrijos finansinis įnašas skiriamas tada, kai programa įgyvendinama laikantis atitinkamų Bendrijos teisių nuostatų, įskaitant konkurencijos ir viešųjų sutarčių skyrimo taisykles, ir kai šioms priemonėms nebuvo arba nebus prašoma jokio kito Bendrijos įnašo.
   6 straipsnis
   1.   Apie tikrąsias patirtas išlaidas, suskirstytas pagal veiklos rūšį arba paprogramę, Komisijai pranešama taip, kad būtų parodytas ryšys tarp numatomo finansinio plano ir tikrųjų patirtų išlaidų. Tokie pranešimai gali būti pateikiami elektronine forma.
   2.   3 straipsnyje nurodyto finansinio įnašo likutis išmokamas, jeigu iki 2007 m. kovo 15 d. bus pateiktas III priedo I.II.4 punkto antrojoje pastraipoje nurodytas dokumentas.
   3.   Komisija, gavusi tinkamai pagrįstą Prancūzijos Respublikos prašymą, gali patikslinti finansavimo planus ne daugiau kaip 15 % Bendrijos įnašo, skirto paprogramei arba priemonei visam laikotarpiui, jeigu nebus viršyta programoje numatyta reikalavimus atitinkančių išlaidų bendra suma ir dėl to nekils grėsmė pagrindiniams programos tikslams.
   4.   Visos pagal šį sprendimą Bendrijos skiriamos pagalbos išmokos išmokamos Prancūzijos Respublikai, taip pat įpareigojant ją grąžinti Bendrijai visas permokėtas sumas.
   7 straipsnis
   Prancūzijos Respublika užtikrina, kad Komisijai būtų pateikta III priede nurodyta informacija.
   8 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2006 m. vasario 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 198, 2001 7 21, p. 11. Reglamentas su paskutiniais pakeitimais, padarytais Reglamentu (EB) Nr. 1690/2004 (OL L 305, 2004 10 1, p. 1).
   
      (2)  OL L 251, 1993 10 8, p. 35. Sprendimas su paskutiniais pakeitimais, padarytais Sprendimu 96/633/EB (OL L 283, 1996 11 5, p. 58).
   
      (3)  OL L 160, 1999 6 26, p. 103.
   
      I PRIEDAS
      PROGRAMA IR FINANSAVIMO LENTELĖ 2006 M.
      2006 m. programą sudaro trys paprogramės:
      
                  1.
               
               
                  Tarpdepartamentinė paprogramė Martinikai, Gvadelupai, Gajanai ir Rejunionui, suskirstyta į dvi dalis:
                  
                              —
                           
                           
                              Prancūzijos departamentuose esančių žalingų organizmų duomenų bazės sukūrimas,
                           
                        
                              —
                           
                           
                              natūraliai plintančios citrusinių augalų psorozės nustatymo metodų plėtojimas.
                           
                        
            
                  2.
               
               
                  Martinikos departamentui parengta paprogramė, suskirstyta į dvi dalis:
                  
                              —
                           
                           
                              augalų sveikatos įvertinimas ir diagnostika regioninėje laboratorijoje ir jos mobiliojoje stotyje („labo vert“),
                           
                        
                              —
                           
                           
                              integruota kenkėjų kontrolė auginant vaisius ir daržoves.
                           
                        
            
                  3.
               
               
                  Gajanos departamentui parengta paprogramė:
                  
                              —
                           
                           
                              žemės ūkio fitosanitarijos perspėjimo sistema auginant ryžius,
                           
                        
                              —
                           
                           
                              diagnostinio pajėgumo stiprinimas regioninėje laboratorijoje ir jos mobiliojoje stotyje („labo vert“).
                           
                        
            Finansavimo lentelė 2006 m.
      
                  (EUR)
               
            
                   
               
               
                  EB įnašas
               
               
                  Nacionalinis įnašas
               
               
                  Reikalavimus atitinkančios išlaidos 2006 m.
               
            
                  Žalingų organizmų duomenų bazė
               
               
                  54 000
               
               
                  36 000
               
               
                  90 000
               
            
                  Citrusinių augalų psorozės nustatymo metodai
               
               
                  30 000
               
               
                  20 000
               
               
                  50 000
               
            
                  Martinika
               
               
                  57 600
               
               
                  38 400
               
               
                  96 000
               
            
                  Gajana
               
               
                  108 000
               
               
                  72 000
               
               
                  180 000
               
            
                  Iš viso
               
               
                  249 600
               
               
                  166 400
               
               
                  416 000
               
            
   
      II PRIEDAS
      IŠLAIDŲ KLASIFIKAVIMO LENTELĖ 2006 M.
      
                  (EUR)
               
            
                   
               
               
                  Personalas
               
               
                  Įranga
               
               
                  Medžiagos
               
               
                  Kitos išlaidos
               
               
                  Iš viso
               
            
                  Žalingų organizmų duomenų bazė
               
               
                  76 000
               
               
                  6 000
               
               
                  4 000
               
               
                  4 000
               
               
                  90 000
               
            
                  Citrusinių augalų psorozės nustatymo metodai
               
               
                  28 500
               
               
                  6 000
               
               
                  13 000
               
               
                  2 500
               
               
                  50 000
               
            
                  Martinika
               
               
                  76 000
               
               
                  2 500
               
               
                  7 500
               
               
                  10 000
               
               
                  96 000
               
            
                  Gajana
               
               
                  155 000
               
               
                  3 000
               
               
                  22 000
               
               
                  0
               
               
                  180 000
               
            
                  Iš viso
               
               
                  335 500
               
               
                  17 500
               
               
                  46 500
               
               
                  16 500
               
               
                  416 000
               
            
   
      III PRIEDAS
      I.   PROGRAMOS ĮGYVENDINIMO NUOSTATOS STEBĖSENA IR VERTINIMAS
      I.   Stebėsenos komitetas
      1.   Įsteigimas
      Nepriklausomai nuo šios veiklos finansavimo, įsteigiamas programos stebėsenos komitetas, sudarytas iš Prancūzijos ir Komisijos atstovų. Jis reguliariai kontroliuoja programos įgyvendinimą ir atitinkamais atvejais teikia pasiūlymus dėl visų reikiamų pakeitimų.
      2.   Komitetas nustato savo vidaus procedūras per vieną mėnesį nuo Prancūzijos informavimo apie šį sprendimą.
      3.   Stebėsenos komiteto kompetencija.
      Komitetas:
      
                  —
               
               
                  apskritai įpareigojamas užtikrinti, kad programa būtų pakankamai pažangiai įgyvendinama, siekiant nustatytų tikslų. Jo kompetencija apima programos priemones pagal Bendrijos skiriamą pagalbą. Komitetas prižiūri, kaip laikomasi teisinio reguliavimo nuostatų, įskaitant nuostatas dėl operacijų ir projektų tinkamumo,
               
            
                  —
               
               
                  remdamasis informacija apie jau patvirtintų ir įgyvendintų projektų pasirinkimą, priima sprendimą dėl programoje nustatytų atrankos kriterijų taikymo,
               
            
                  —
               
               
                  siūlo bet kokius veiksmus, būtinus programos įgyvendinimui paspartinti, jeigu tarpiniai stebėsenos ir vertinimo rodikliai rodo, jog vėluojama,
               
            
                  —
               
               
                  teikia savo nuomonę apie Komisijai pasiūlytus pakeitimus,
               
            
                  —
               
               
                  pareiškia nuomonę apie programoje numatytus techninės pagalbos projektus,
               
            
                  —
               
               
                  pareiškia savo nuomonę apie galutinę ataskaitą,
               
            
                  —
               
               
                  per atitinkamą laikotarpį pateikia programos įgyvendinimo pažangos ir patirtų išlaidų ataskaitą Augalų sveikatos nuolatiniam komitetui.
               
            II.   Programos stebėsena ir vertinimas per įgyvendinimo laikotarpį (nuolatinė stebėsena ir vertinimas)
      1.   Už įgyvendinimą atsakinga Nacionalinė agentūra taip pat atsako už nuolatinę programos stebėseną ir vertinimą.
      2.   Nuolatinė stebėsena – tai informavimo apie programos įgyvendinimo pažangą sistema. Nuolatinė stebėsena apima programoje numatytas priemones. Jai naudojami finansiniai ir fiziniai rodikliai, parengti taip, kad būtų galima įvertinti, ar kiekvienai priemonei skirtos išlaidos atitinka iš anksto nustatytus fizinius realizavimo laipsnio rodiklius.
      3.   Nuolatinis programos vertinimas apima kiekybinių įgyvendinimo rezultatų analizę atsižvelgiant į praktines, teisines ir procedūrų sąlygas. Jo tikslas – užtikrinti priemonių ir programos tikslų suderinamumą.
      Įgyvendinimo ataskaita ir analitinė programos priežiūra
      4.   Per mėnesį nuo programos patvirtinimo Prancūzija praneša Komisijai institucijos, atsakingos už galutinės įgyvendinimo ataskaitos parengimą ir pateikimą, pavadinimą.
      Ne vėliau kaip 2007 m. kovo 15 d. kompetentinga institucija pateikia Komisijai galutinę šios programos įgyvendinimo ataskaitą. Po to ji turi būti kuo greičiau pateikta Augalų sveikatos nuolatiniam komitetui.
      Ataskaitoje pateikiama:
      
                  —
               
               
                  trumpas formalus visos programos įvertinimas (fizinių ir kiekybinių tikslų įgyvendinimo bei pasiektos pažangos lygis) ir tiesioginio fitosanitarijos ir ekonominio poveikio įvertinimas,
               
            
                  —
               
               
                  finansinė sąnaudų suvestinė, įskaitant išlaidas ir pajamas, bei Prancūzijos pareiškimas, patvirtinantis, kad programoje nurodytoms priemonėms nebuvo arba nebus prašoma kito Bendrijos įnašo.
               
            5.   Komisija kartu su Prancūzija gali pasikviesti nepriklausomą vertintoją, kuris remdamasis nuolatine stebėsena atliks 3 dalyje nurodytą nuolatinį vertinimą. Jis gali teikti pasiūlymus dėl paprogramių ir (arba) priemonių patikslinimo bei projektų atrankos kriterijų pakeitimo ir kt., atsižvelgiant į sunkumus, patirtus įgyvendinant projektus. Remdamasis valdymo stebėsena, jis pateikia nuomonę apie taikytinas administracines priemones.
      II.   BENDRIJOS POLITIKOS KRYPČIŲ LAIKYMASIS
      Programa įgyvendinama pagal Bendrijos politikos krypčių koordinavimo ir laikymosi nuostatas. Galutinėje ataskaitoje Prancūzija privalo pateikti šią informaciją.
      Aplinkosauga
      a)   Bendro pobūdžio informacija:
      
                  —
               
               
                  pagrindinių atitinkamo regiono aplinkos ypatumų ir problemų apibūdinimas, pateikiant, inter alia, svarbių draustinių (jautrių zonų) apibūdinimą,
               
            
                  —
               
               
                  išsamus pagrindinio naudingo ir žalingo poveikio, kurį programa, atsižvelgiant į planuojamas investicijas, gali padaryti aplinkai, apibūdinimas,
               
            
                  —
               
               
                  veiklos, numatytos siekiant išvengti bet kokio rimto aplinkai žalingo poveikio, jį sumažinti arba kompensuoti, apibūdinimas,
               
            
                  —
               
               
                  konsultacijų su atsakingomis aplinkos institucijomis (Aplinkos ministerijos arba lygiavertės institucijos nuomonė) ir su suinteresuota visuomene, jeigu tokios konsultacijos įvyko, ataskaita.
               
            b)   Numatytų veiklos rūšių apibūdinimas
      Programos priemonių, galinčių labai pakenkti aplinkai:
      
                  —
               
               
                  procedūros, kurios bus taikomos individualiems projektams įvertinti įgyvendinant programą,
               
            
                  —
               
               
                  poveikio aplinkai kontrolės mechanizmai, numatyti įgyvendinant projektą, įvertinant rezultatus ir pašalinant, sumažinant arba kompensuojant žalingą poveikį.